Uznesenie Súdneho dvora (siedma komora) z 5. februára 2024 –[Sancra](i)
(vec C‑377/23)
„ Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Dane – Daň z pridanej hodnoty (DPH) – Smernica 2006/112/ES – Daňová kontrola – Predaj ojazdených motorových vozidiel konečným spotrebiteľom – Transakcie podliehajúce DPH – Články 73 a 78 – Základ dane – Zásada daňovej neutrality – Nesprávne fakturovanie nulovej sadzby DPH – Uplatnenie riadnej sadzby DPH daňovým orgánom – Zahrnutie dlhovanej DPH do predajnej ceny “
Harmonizácia daňových právnych predpisov – Spoločný systém dane z pridanej hodnoty – Základ dane – Dodanie tovaru a poskytovanie služieb – Chybné faktúry, v ktorých sa uvádza nulová sadzba DPH – Zahrnutie DPH v opravenej sadzbe do uvedenej ceny – Podmienka – Nemožnosť osoby povinnej platiť daň vymáhať od konečného spotrebiteľa daň požadovanú daňovým orgánom
[Smernica Rady 2006/112, článok 2 ods. 2 písm. b), článok 73 a článok 78 písm. a)]
(pozri body 23, 24 a výrok)
Výrok
Článok 73 smernice Rady 2006/112/ES z 28. novembra 2006 o spoločnom systéme dane z pridanej hodnoty v spojení s článkom 78 písm. a) a článkom 2 ods. 2 písm. b) tejto smernice,
sa má vykladať v tom zmysle, že:
ak zdaniteľná osoba podliehajúca dani z pridanej hodnoty (DPH) nesprávne uviedla na faktúrach, ktoré adresovala konečným spotrebiteľom, nulovú sadzbu DPH, hoci mala byť uplatnená vyššia daň, cena alebo suma uvedená na týchto faktúrach musí byť považovaná za cenu, ktorá už zahŕňa DPH, s výnimkou prípadu, keď podľa vnútroštátneho práva nemala zdaniteľná osoba možnosť preniesť na konečných spotrebiteľov a vymôcť si od nich DPH zodpovedajúcu opravenej sadzbe.
i      Názov tejto veci je fiktívny. Nezodpovedá skutočnému menu žiadneho z účastníkov konania.